በቀድሞ ጉምሩክ ግቢ የደረሰው የእሳት አደጋ በቁጥጥር ስር ዋለ
በቀድሞ ጉምሩክ ግቢ የፌደራል ፖሊሶች መኖሪያ ቤትና መጋዘን ላይ የደረሰው የእሳት አደጋ በቁጥጥር ስር ማዋሉን የአዲስ አበባ እሳት እና ድንገተኛ አደጋዎች መቆጣጠር እና መከላከል ባለስልጣን  አስታወቀ በቂርቆስ ክፍለ ከተማ ለገሃር አካባቢ የቀድሞው የጉምሩክ ግቢ ውስጥ በሚገኝ የፌደራል ፖሊሶች መኖሪያቤት እና የተለያዩ ቁሳቁሶችን በያዘ መጋዘን ላይ የደረሰው የእሳት አደጋ ከጧቱ 2 ሰዓት ከ17 ደቂቃ ላይ ጥሪ እንደደረሳቸው የባለስልጣኑ የህዝብ ግንኙነት አቶ ንጋቱ ማሞ ለዋልታ ገልጸዋል ፡፡የባለስልጣኑ ባለሙያዎች በስፍራው እንደደረሱም ሶስት ሰፋፊ ብሎኮች በእሳት ተያይዘው እንዳገኙዋቸውና በአከባቢው ካለው ህብረተሰብና ከፖሊስ ሰራዊት ጋር በመተባበር በተደረገው ርብርበሽ እሳቱ ወደ ሌላ ሳይዛመት ለመግታት መቻሉን አስረድተዋል ፡፡በሁለቱም ቡሎኮች ላይ ከፍተኛ ውድመት መድረሱን የጠቆሙት ባለሙያው በሶስተኛው ብሎክ ላይ ግን መጠነኛ ሊባል የሚችል ጉዳት እንዳጋጠመው ገልጸዋል ፡፡በእሳት አደጋው ምክንያት በሰው ህይወት ላይ ግን ምንም ዓይነት ጉዳት አለመድረሱን አቶ ንጋቱ አረጋግጠዋል፡፡እሳቱን ለማጥፋትም የባለስልጣኑ ከፍተኛ የእሳት አደጋ ማጥፊያ ቦቲዎች በስፍራው በመድረስ ከፍተኛ ርብርቦሽ ማደረጉን ገልጸዋል ፡፡የአደጋው መንስኤ፣ምን ሰዓት ላይ እንደተነሳና ሌሎች ዝርዝር የደረሱ ጉዳቶች ለጊዜው አለመታወቁን ጨምረው አስረድተዋል ፡፡